फई के बारे में भारत ने अमेरिका को बताया था  
भारत ने कहा कि वह वाशिंगटन स्थित केएसी के निदेशक सईद गुलाम नबी फई की गतिविधियों से वाकिफ था और उसने अपनी चिंताओं से अमेरिका को वाकिफ करा दिया था।
भारत ने गुरुवार को कहा कि वह वाशिंगटन स्थित कश्मीरी अमेरिकी परिषद (केएसी) के निदेशक सईद गुलाम नबी फई की गतिविधियों से वाकिफ था और उसने अपनी चिंताओं से अमेरिका को वाकिफ करा दिया था।  विदेश राज्य मंत्री ई अहमद ने श्रीगोपाल व्यास के सवालों के लिखित जवाब में राज्यसभा को यह जानकारी दी। उन्होंने कहा कि अमेरिकी नागरिक फई को एफबीआई ने 18 जुलाई को गिरफ्तार किया था। उन्होंने बताया कि अमेरिकी अदालत में दायर अभियोग पत्र में कहा गया है कि फई पाकिस्तान की आईएसआई और वहां की सरकार के इशारे पर 20 साल से अधिक समय से काम कर रहा था।  उन्होंने कहा कि निदेशक सईद गुलाम नबी फई की गतिविधियों से सरकार वाकिफ थी और उसने अपनी चिंताओं से अमेरिका को वाकिफ करा दिया था।